**Δικαιολογητικά Έγκρισης Εκδρομών ERASMUS+**

1. **Διαβιβαστικό-Αίτηση**, το οποίο κατατίθεται συνοδευόμενο από τα υπόλοιπα δικαιολογητικά στη ΔΔΕ τουλάχιστον 20 μέρες πριν την ημερομηνία πραγματοποίησης της μετακίνησης, αφού έχει υπογραφεί και σφραγιστεί από τον νόμιμο εκπρόσωπο του σχολείου (ΥΠΟΔΕΙΓΜΑ 1).
2. **Πρόσκληση και πρόγραμμα** της επίσκεψης από το ξένο σχολείο ή τον φορέα υποδοχής**.**
3. **Επίσημο έγγραφο έγκρισης** του προγράμματος από τον φορέα συντονισμού σε εθνικό επίπεδο.
4. Σε περίπτωση συμμετοχής σχολικών μονάδων ως εταίρων σε διευρυμένη σύμπραξη και όχι σε σύμπραξη ανταλλαγών μόνο μεταξύ σχολείων, όπου ο συντονιστής είναι ελληνικός φορέας ή φορέας του εξωτερικού,η προσκόμιση της **σύμβασης**, στο σχετικό παράρτημα της οποίας αναγράφεται ο κατάλογος των εταίρων.
5. Αντίγραφο του **πρακτικού συγκρότησης** της παιδαγωγικής ομάδας.
6. Αντίγραφο του **πρακτικού ανασυγκρότησης** της παιδαγωγικής ομάδας (εάν υπάρχει).
7. Αντίγραφο του **πρακτικού του Συλλόγου Διδασκόντων**, στο οποίο αναφέρονται:

* Απόφαση του Συλλόγου για την πραγματοποίηση της επίσκεψης, όπου αναγράφονται οι ώρες και ο τόπος αναχώρησης και επιστροφής, το αναλυτικό πρόγραμμα εκδρομής, το όνομα του ταξιδιωτικού πρακτορείου (εφόσον υπάρχει), τα μεταφορικά μέσα που θα χρησιμοποιηθούν κατά τη μετακίνηση, οι αριθμοί πτήσεων για αεροπορικές μετακινήσεις, τα ακτοπλοϊκά δρομολόγια για θαλάσσιες μετακινήσεις κ.ο.κ., όπως, επίσης και το ημερήσιο πρόγραμμα δραστηριοτήτων και μετακινήσεων στον τόπο προορισμού, ξεχωριστά για κάθε ημέρα. Στις περιπτώσεις που οι ώρες αναχώρησης/επιστροφής ορίζονται πριν τις 06:00 ή μετά τις 22:00, να επισημαίνεται η αναγκαιότητα που επιβάλλει τα συγκεκριμένα ωράρια και να διευκρινίζεται ότι έχουν ενημερωθεί σχετικά οι γονείς και έχει εξασφαλιστεί η συγκατάθεσή τους.
  + Κωδικός και τίτλος του προγράμματος.
  + Ονόματα των εκπαιδευτικών (ολογράφως και με τους κλάδους τους) που μετακινούνται στο εξωτερικό για κατάρτιση, επιμόρφωση, παρακολούθηση σεμιναρίου, επιτόπια παρακολούθηση εργασίας.
  + Ονόματα των συμμετεχόντων μαθητών, μαθητριών και των συνοδών εκπαιδευτικών (ολογράφως και με τους κλάδους τους).
  + Στην περίπτωση που υπάρχουν εκπαιδευτικοί οι οποίοι απασχολούνται και σε άλλες σχολικές μονάδες να αναφέρεται ότι έχει προηγηθεί ενημέρωση των μονάδων αυτών και έχει εξασφαλιστεί η συναίνεσή τους.

1. Για όλους τους μετακινούμενους **Ευρωπαϊκή Κάρτα Ασφάλισης ή/και Ασφαλιστήρια** **συμβόλαια** για ασθένεια, ατύχημα, αστική ευθύνη κτλ.
2. **Βεβαίωση διευθυντή/ντριας** σχολείου (ΥΠΟΔΕΙΓΜΑ 2)ότι:

* τηρεί στο γραφείο του τις ενυπόγραφες δηλώσεις των γονέων/κηδεμόνων των συμμετεχόντων ανήλικων μαθητών και μαθητριών ή των ίδιων των μαθητών/τριών στην περίπτωση που είναι ενήλικοι
* δεν διαταράσσεται η ομαλή λειτουργία της σχολικής μονάδας
* υπάρχει ασφαλιστική κάλυψη για το σύνολο των συμμετεχόντων
* πληρούνται όλες οι νόμιμες προϋποθέσεις

**Επισημάνσεις:**

* Λόγω του μεγάλου αριθμού και του όγκου τους, τα παραπάνω έγγραφα είναι προτιμότερο να υποβάλλονται στη ΔΔΕ σε ηλεκτρονική μορφή (είτε σκαναρισμένα με σφραγίδα και υπογραφή σε μορφή PDF είτε με ηλεκτρονική υπογραφή).
* Παρακαλούμε το διαβιβαστικό-αίτηση της σχολικής μονάδας (υπόδειγμα 1) να αποστέλλεται σε κάθε περίπτωση και σε μορφή word (εκτός του PDF ή του εκτυπωμένου αντιγράφου) προκειμένου να διευκολύνεται η αναγραφή των ονομάτων συνοδών και μαθητών/τριών στο κείμενο της απόφασης
* Ο αριθμός των ημερών της μετακίνησης πρέπει αυστηρά να δικαιολογείται από τον σκοπό της όπως περιγράφεται στην πρόσκληση και το πρόγραμμα του φορέα υποδοχής. Η χρονική διάρκεια των μετακινήσεων στο πλαίσιο των προγραμμάτων Erasmus+ εγκρίνεται από την αρμόδια Διεύθυνση Εκπαίδευσης.
* Οι συμμετέχοντες/ουσες στις μετακινήσεις πρέπει απαραιτήτως να ανήκουν στις σχολικές μονάδες και στις παιδαγωγικές ομάδες του προγράμματος.